b'\n_START_ARTICLE_\nLaurent Schwartz\n_START_SECTION_\n\xc5\xbdivljenje in delo\n_START_PARAGRAPH_\nSchwartz je \xc5\xa1tudiral na \xc3\x89cole Normale Sup\xc3\xa9rieure, doktoriral pa je na Fakulteti znanosti v Strasbourgu. Med 2. svetovno vojno se je skrival pod razli\xc4\x8dnimi imeni, najve\xc4\x8d kot Laurent S\xc3\xa9limartin._NEWLINE_Med drugim je pou\xc4\x8deval na \xc3\x89cole Polytechnique od leta 1959 do 1980._NEWLINE_V prvih letih po 2. svetovni vojni je zgradil izredno lepo, prisr\xc4\x8dno teorijo posplo\xc5\xa1enih funkcij ali porazdelitev (distribucij). V tej teoriji je na\xc5\xa1la popolno matemati\xc4\x8dno oporo tudi Diracova teorija porazdelitev. Danes so posplo\xc5\xa1ene fukcije enakopravni \xc4\x8dlani matemati\xc4\x8dnega pojmovnega sveta._NEWLINE_Za svoje delo na podro\xc4\x8dju teorije porazdelitev je leta 1950 skupaj s Selbergom prejel Fieldsovo medaljo v Cambridgeu, ZDA. Poleg znanstvenega dela je bil znan kot po\xc5\xa1ten razumnik. Nagibal se je h komunizmu, zavra\xc4\x8dal pa je Stalinov totalitarizem. Bil je proti francoski osvajalni vojni v Al\xc5\xbeiriji._NEWLINE_Bil je \xc4\x8dlan Francoske akademije znanosti (Acad\xc3\xa9mie des sciences).'